آوروپا بیرلیگی، میانمارین آراکان ایالتینده موسلمان‌لارا یؤنلیک ظلمون جیدی‌لیگینی قوروماغا داوام ائتدیگینی، سیستماتیک شکیلده اینسان حاق‌لارینی پوزان‌لارین حساب وئرمه‌سی لازیم اولدوغونو بیلدیریب.
آوروپا کومیسیونو سؤزچوسو ماژا کوچیانچیک، گونده‌لیک مطبوعات بریفینگینده وئردیگی آچیقلامادا، بیرلشمیش میللت‌لر (بمت) طرفین‌دن یارادیلان اولوسلار آراسی میانمار موستقیل آراشدیرما میسیونو مسئول‌لاری هفته ایچری‌سینده بیر آرایا گله‌جک‌لرینی بیلدیریب.
مسئوللاری ایله تخمینن 18 آی مدتین ایشلری‌نین سونرا الده ائتدیک‌لری تاپینتی‌لارا دایر حاضیرلادیق‌لاری راپورو گئنیش مذاکیره بورج‌لارینی دئین کوچیانچیک، "آوروپا بیرلیگی نین مسئله‌یه دایر آتاجاغی آددیم‌لار داها سونرا عضو‌لر آراسیندا مذاکیره ائدیله جک." دئیه دانیشدی.
کوچیانچیک،
آراکانداکی وضعیت جیدی‌لیگینی قوروماغا داوام ائدیر. سیستماتیک شکیلده اینسان حاق‌لارینی پوزان‌لار حساب وئرمه‌لی‌دیر." ایفاده‌لرینی ایستیفاده ائتدی.
بمت طرفین‌دن یارادیلان اولوسلار آراسی میانمار موستقیل آراشدیرما میسیونو، میانمار اوردوسونون (Tatmadaw) باش قرارگاه رئیسی مین آونگ هلاینگین ده آرا‌لاریندا اولدوغو یوکسک روتبه‌لی اوردو منسوب‌لاری‌نین آراکان‌لی موسلمان‌لارا ائتدیگی سویقیریمی ایله علاقه‌دار اولوسلار آراسی جینایت محکمه‌سینده (UCM) محاکیمه اولونماسینی ایستمیشدی.
راپوردا، "نیظامی ضرورت‌لر، هئچ واخت آیری-سئچیم‌لیک گودمه‌دن جینایت‌لر ایشلنمه‌سینی، قادین‌لارا کوتلوی زوراکی‌لیغی، اوشاق‌لارا سالدیر ائدیلمه‌سینی و کندلرین تامامیله یاندیریلماسینی حاق‌لی چیخارمایاجاقدیر. باشدا آراکان ین ایالتینده موجود امنیت تهدیدلرینه باخاندا میانمار اوردوسونون تاکتیک‌لری، ثابت و آغیر شکیلده نیسبت‌سیز اولموش‌دور." ایفاده‌لرینه یئر وئریلمیشدی.
